Vashingtonda o'zbek kinosi kunlari, rejissyor Shuhrat Abbosov bilan muloqot 
Sovet davrining o'lmas kartinalaridan "Sen yetim emassan", shuningdek, mustaqillik yillarida ishlangan "Parizod" va "Ota" singari sara filmlar ko'rsatilmoqda.
VASHINGTON — Sovet davridagi va bugungi kundagi kino san'atini o'rganib kelayotgan olim Poter Rollberg nazarida Shuhrat Abbosov nafaqat vatani, balki sobiq SSSR va jahon kinosi taraqqiyotiga hissa qo'shgan arbobdir. O'zbek kinosi o'ziga xos murakkab davrni boshdan kechirgan va kechirmoqda, deydi u. Lekin sinovlarga bardosh berib kelgan, buni esa Amerika ommasiga taqdim etilayotgan kartinalarni ko'rib bilasiz, deydi u. 85 yoshni qoralab qo'ygan bo'lsa-da, hamon faol va g'ayratli Shuhrat Abbosov "Sen yetim emassan" filmi katta ekranga chiqqanida 33 yoshda bo'lgan. O'sha davr qahramonlarini eks ettirgan asar bu, deydi u. Film ko'targan mavzular va qadriyatlar umumbashariy va o'lmas. Shu bois ham u jahon miqyosida yuqori baholanadi va qay jamiyatda bo'lmasin, muxlis uni ko'zida yosh bilan tomosha qiladi. Shuhrat Abbosov Qo'qonda oddiy oilada katta bo'lgan. Podachilikdan tortib hisobchilikkacha, aniq fanlardan tortib san'atgacha, o'zini sinab ko'rmagan va uni elakdan o'tkazmagan soha qolmagan. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.